Návrh ROZHODNUTIE RADY o pozícii, ktorú má Európska únia zaujať v príslušných výboroch Európskej hospodárskej komisie Organizácie Spojených národov, pokiaľ ide o prispôsobenie predpisov č. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 a 129 technickému pokroku a prispôsobenie globálneho technického predpisu č. 12 Európskej hospodárskej komisie Organizácie Spojených národov technickému pokroku /* COM/2013/079 final - 2013/0050 (NLE) */





DÔVODOVÁ SPRÁVA 1. KONTEXT NÁVRHU Európska hospodárska komisia Organizácie Spojených národov vypracováva na medzinárodnej úrovni harmonizované požiadavky, ktorých cieľom je odstrániť technické prekážky obchodu s motorovými vozidlami medzi zmluvnými stranami revidovanej dohody z roku 1958 a zabezpečiť, aby takéto vozidlá ponúkali vysokú úroveň bezpečnosti a ochrany životného prostredia. Rozhodnutím Rady 97/836/ES z 27. novembra 1997 Únia pristúpila k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“)[1] a rozhodnutím Rady 2000/125/ES z 31. januára 2000 týkajúcim sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá (ďalej len „paralelná dohoda“)[2] Únia pristúpila k paralelnej dohode. Zasadnutia Svetového fóra EHK OSN pre harmonizáciu predpisov o vozidlách (WP29) sa konajú v každom kalendárnom roku trikrát – v marci, júni a novembri. Na každom zasadnutí sa prijímajú nové zmeny a doplnenia k existujúcim predpisom EHK OSN alebo ku globálnym technickým predpisom, aby sa zohľadnil technický pokrok. Pred každým zasadnutím WP29 sú tieto zmeny a doplnenia prijaté jednou zo šiestich pracovných skupín (PS), ktoré pracujú v rámci WP29. Následne sa na zasadnutí WP29 uskutoční záverečné hlasovanie o prijatí zmien, doplnkov a korigend za predpokladu, že sa dosiahne kvórum a získa súhlas kvalifikovanej väčšiny spomedzi zmluvných strán. EÚ je v rámci WP29 zmluvnou stranou dvoch dohôd (dohody z roku 1958 a 1998) a hlasuje v mene členských štátov. Tomu vždy predchádza vypracovanie rozhodnutia Rady označovaného ako „mega rozhodnutie“, ktoré obsahuje zoznam zmien, doplnkov a korigend, ktoré dovoľuje Komisii hlasovať v mene členských štátov na každom zasadnutí WP29. Toto rozhodnutie Rady určuje pozíciu Únie pri hlasovaní o zmenách, doplnkoch a korigendách predložených na hlasovanie na zasadnutí WP29, ktoré sa uskutoční v dňoch 12. až 15. marca 2013. 2. VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU Konzultácia s Technickým výborom – motorové vozidlá sa uskutočnila 6. februára 2013 a boli zohľadnené pripomienky odborníkov z členských štátov. 3. PRÁVNE PRVKY NÁVRHU · Zhrnutie navrhovaného opatrenia Návrhom sa vymedzuje pozícia Únie pri hlasovaní o zmenách predpisov EHK OSN č. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 a 129, ako aj o korigende 1 ku globálnemu technickému predpisu EHK OSN č. 12. · Právny základ V snahe prispôsobiť sa osobitostiam Zmluvy o fungovaní Európskej únie sa predchádzajúce právne základy uvedené v odôvodneniach 1 a 2 nahradili priamym odkazom na článok 218 ods. 9. · Zásada subsidiarity Hlasovať v prospech medzinárodných nástrojov, akými sú návrhy predpisov EHK OSN a globálnych technických predpisov, a za ich začlenenie do systému Únie pre typové schvaľovanie motorových vozidiel môže len Únia. Takto sa nielen zabráni fragmentácii vnútorného trhu, ale zabezpečia sa aj zhodné normy v oblasti bezpečnosti a ochrany zdravia v celej Únii. Ďalšou výhodou sú úspory z rozsahu: výrobky sa môžu vyrábať pre celý trh Únie a dokonca medzinárodný trh namiesto toho, aby bolo potrebné ich prispôsobenie s cieľom získať vnútroštátne typové schválenie v každom jednom členskom štáte. Návrh je preto v súlade so zásadou subsidiarity. · Zásada proporcionality Návrh je v súlade so zásadou proporcionality, pretože nepresahuje rámec toho, čo je potrebné na dosiahnutie cieľov na zabezpečenie riadneho fungovania vnútorného trhu, pričom zároveň poskytuje vysokú úroveň bezpečnosti a ochrany verejnosti. · Výber nástrojov Navrhovaný nástroj: rozhodnutie Rady. Rozhodnutie Rady sa považuje za primeraný nástroj, keďže je v súlade s požiadavkami stanovenými v článku 218 ods. 9 ZFEÚ. 2013/0050 (NLE) Návrh ROZHODNUTIE RADY o pozícii, ktorú má Európska únia zaujať v príslušných výboroch Európskej hospodárskej komisie Organizácie Spojených národov, pokiaľ ide o prispôsobenie predpisov č. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 a 129 technickému pokroku a prispôsobenie globálneho technického predpisu č. 12 Európskej hospodárskej komisie Organizácie Spojených národov technickému pokroku RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 114 a článok 218 ods. 9, so zreteľom na návrh Európskej komisie, keďže: (1) Rozhodnutím Rady 97/836/ES[3] z 27. novembra 1997 Únia pristúpila k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo používané na kolesových vozidlách, a podmienok pre vzájomné uznávanie schválení udelených na základe týchto predpisov (ďalej len „revidovaná dohoda z roku 1958“). (2) Rozhodnutím 2000/125/ES[4] z 31. januára 2000 Únia pristúpila k dohode týkajúcej sa zavedenia globálnych technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách (ďalej len „paralelná dohoda“). (3) Smernicou Európskeho parlamentu a Rady 2007/46/ES z 5. septembra 2007, ktorou sa zriaďuje rámec pre typové schválenie motorových vozidiel a ich prípojných vozidiel, systémov, komponentov a samostatných technických jednotiek určených pre tieto vozidlá (Rámcová smernica)[5], sa nahradili systémy schvaľovania členských štátov postupom schvaľovania Únie, pričom sa zriadil harmonizovaný rámec, ktorý obsahuje správne ustanovenia a všeobecné technické požiadavky pre všetky nové vozidlá, systémy, komponenty a samostatné technické jednotky. Uvedenou smernicou sa predpisy EHK OSN stali súčasťou systému EÚ týkajúceho sa typového schvaľovania vozidiel buď v podobe požiadaviek na typové schválenie alebo ako alternatíva k právnym predpisom Únie. Od prijatia smernice 2007/46/ES sa právne predpisy Únie týkajúce sa systému typového schvaľovania vozidiel v EÚ stále vo väčšej miere nahrádzajú predpismi EHK OSN. (4) Na základe skúseností a technického vývoja je potrebné prispôsobiť požiadavky týkajúce sa určitých prvkov alebo vlastností, na ktoré sa vzťahujú predpisy EHK OSN č. 3, 6, 7, 13, 19, 37, 43, 45, 46, 48, 51, 53, 60, 67, 69, 77, 87, 91, 106, 109, 117, 118, 119, 121, 128 a 129 a globálny technický predpis EHK OSN č. 12. (5) Je vhodné stanoviť pozíciu, ktorá sa má v mene Únie prijať v administratívnom výbore revidovanej dohody z roku 1958 a vo výkonnom výbore paralelnej dohody, pokiaľ ide o zmeny, ktoré sa majú vykonať v uvedených predpisoch EHK OSN, PRIJALA TOTO ROZHODNUTIE: Článok 1 Európska únia zaujme v administratívnom výbore revidovanej dohody z roku 1958 a vo výkonnom výbore paralelnej dohody v dňoch 12. až 15. marca 2013 pozíciu, na základe ktorej bude hlasovať za navrhované zmeny uvedené na zozname v prílohe. Článok 2 Toto rozhodnutie nadobúda účinnosť v deň svojho oznámenia. Článok 3 Toto rozhodnutie je určené Európskej komisii. V Bruseli Za Radu predseda PRÍLOHA Zoznam uvedený v článku 1: Návrh doplnku 14 k sérii zmien 02 k predpisu č. 3 (spätné odrazové zariadenia motorových vozidiel) || ECE/TRANS/WP.29/2013/13 Návrh doplnku 24 k sérii zmien 01 k predpisu č. 6 (smerové svietidlá) || ECE/TRANS/WP.29/2013/14 Návrh doplnku 22 k sérii zmien 02 k predpisu č. 7 (obrysové, brzdové a doplnkové svietidlá) || ECE/TRANS/WP.29/2013/15 Návrh na korigendum 3 k sérii zmien 11 k predpisu č. 13 (brzdenie ťažkých vozidiel) || ECE/TRANS/WP.29/2013/26 Návrh doplnku 5 k sérii zmien 04 k predpisu č. 19 (predné hmlové svietidlá) || ECE/TRANS/WP.29/2013/16 Návrh doplnku 41 k sérii zmien 03 k predpisu č. 37 (žiarovky) || ECE/TRANS/WP.29/2013/17 Návrh doplnku 2 k sérii zmien 01 k predpisu č. 43 (bezpečnostné zasklenie) || ECE/TRANS/WP.29/2013/8 Návrh doplnku 8 k sérii zmien 01 k predpisu č. 45 (zariadenia na čistenie svetlometov) || ECE/TRANS/WP.29/2013/19 Návrh doplnku 2 k sérii zmien 03 a doplnku 01 k sérii zmien 04 k predpisu č. 46 (zariadenia na nepriamy výhľad) || ECE/TRANS/WP.29/2013/9 Návrh doplnku 11 k sérii zmien 04 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/20 Návrh doplnku 4 k sérii zmien 05 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/21 Návrh doplnku 2 k sérii zmien 06 k predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/22 Návrh na korigendum 1 k doplnku 10 k sérii zmien 04, doplnku 3 k sérii zmien 05 a doplnku 1 k sérii zmien 06 predpisu č. 48 (montáž zariadení na osvetlenie a svetelnú signalizáciu) || ECE/TRANS/WP.29/2013/28 Návrh doplnku 9 k sérii zmien 02 k predpisu č. 51 (hlučnosť vozidiel kategórie M a N) || ECE/TRANS/WP.29/2013/3 Návrh na korigendum 1 doplnku 14 k sérii zmien 01 k predpisu č. 53 (montáž zariadení na osvetlenie a svetelnú signalizáciu pre vozidlá kategórie L3) || ECE/TRANS/WP.29/2013/29 WP.29-159-02 Návrh doplnku 4 k predpisu č. 60 (vodičom ovládané prvky pre mopedy a motocykle) || ECE/TRANS/WP.29/2013/10 Návrh doplnku 12 k sérii zmien 01 k predpisu č. 67 (vozidlá poháňané skvapalneným ropným plynom) || ECE/TRANS/WP.29/2013/11 Návrh na korigendum 1 k doplnku 5 k sérii zmien 01 k predpisu č. 69 (štítky pre zadné označenie pomaly idúcich vozidiel) || ECE/TRANS/WP.29/2013/30 Návrh doplnku 16 k originálnej verzii predpisu č. 77 (parkovacie svetlá) || ECE/TRANS/WP.29/2013/39 Návrh doplnku 17 k nariadeniu č. 87 (denné svietidlá) || ECE/TRANS/WP.29/2013/23 Návrh doplnku 15 k originálnej verzii predpisu č. 91 (bočné obrysové svetlá) || ECE/TRANS/WP.29/2013/40 Návrh dodatku 10 k predpisu č. 106 (pneumatiky na poľnohospodárske vozidlá) || ECE/TRANS/WP.29/2013/6 Návrh korigenda 1 k revízii 1 predpisu č. 109 (obnovené pneumatiky úžitkových vozidiel) || ECE/TRANS/WP.29/2013/27 Návrh doplnku 3 k sérii zmien 02 k predpisu č. 117 (pneumatiky – valivý odpor, hluk valenia a adhézia na mokrom povrchu) || ECE/TRANS/WP.29/2013/7 Návrh doplnku 1 k sérii zmien 02 k predpisu č. 118 (Horľavosť) || ECE/TRANS/WP.29/2013/12 Návrh doplnku 3 k sérii zmien 01 k predpisu č. 119 (uhlové svietidlá) || ECE/TRANS/WP.29/2013/24 Návrh série zmien 01 k predpisu č. 121 (Identifikácia ovládačov, oznamovačov a indikátorov) || ECE/TRANS/WP.29/2012/30 Návrh doplnku 1 k predpisu č. [128] (svetelné zdroje využívajúce svetelné diódy (LED )) || ECE/TRANS/WP.29/2013/25 Návrh na korigendum 1 nariadenia č. [129] (zdokonalené detské zadržiavacie systémy) || ECE/TRANS/WP.29/2013/31 Návrh na doplnok 1 nariadenia č. [129] (zdokonalené detské zadržiavacie systémy) || ECE/TRANS/WP.29/2013/37 Návrh doplnku 1 GTR č. 12 (Ovládače, oznamovače a indikátory dvojkolesových vozidiel) || ECE/TRANS/WP.29/2013/34 ECE/TRANS/WP.29/2013/35 ECE/TRANS/WP.29/2012/AC.3/35 [1] Ú. v. ES L 346, 17.12.1997, s. 78. [2] Ú. v. ES L 35, 10.2.2000, s. 12. [3] Ú. v. ES L 346, 17.12.1997, s. 78. [4] Ú. v. ES L 35, 10.2.2000, s. 12. [5] Ú. v. EÚ L 263, 9.10.2007, s. 1.